3 หุ้นโรงไฟฟ้าวิ่งคึก! รับผลบวก “กกพ.” เตรียมขึ้นค่า FT หนุนกำไรโต โบรกชู GPSC ท็อปพิค
3 หุ้นโรงไฟฟ้าวิ่งคึก! รับผลบวก “กกพ.” เตรียมปรับค่า FT เป็น 23.38 สตางค์/หน่วย รอบเดือนพ.ค.-ส.ค.65 หนุนกำไรโต โบรกชู GPSC ท็อปพิคกลุ่ม
3 หุ้นโรงไฟฟ้าวิ่งคึก! รับผลบวก “กกพ.” เตรียมปรับค่า FT เป็น 23.38 สตางค์/หน่วย รอบเดือนพ.ค.-ส.ค.65 หนุนกำไรโต โบรกชู GPSC ท็อปพิคกลุ่ม
17 มี.ค. 2565

ผู้สื่อข่าวรายงานว่า ล่าสุด ณ เวลา 15:27 น. ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC อยู่ที่ 72 บาท บวก 2.25 บาท หรือ 3.23% สูงสุดที่ 72.25 บาท ต่ำสุดที่ 70.25 บาท ด้วยมูลค่าซื้อขาย 1.20 พันล้านบาท
ราคาหุ้น บริษัท บี.กริม เพาเวอร์ จำกัด (มหาชน) หรือ BGRIM อยู่ที่ 35.25 บาท บวก 1 บาท หรือ 2.92% สูงสุดที่ 35.50 บาท ต่ำสุดที่ 34.50 บาท ด้วยมูลค่าซื้อขาย 572.53 ล้านบาท
ราคาหุ้น บริษัท ผลิตไฟฟ้า จำกัด (มหาชน) หรือ EGCO อยู่ที่ 172 บาท บวก 2.50 บาท หรือ 1.47% สูงสุดที่ 172 บาท ต่ำสุดที่ 170.50 บาท ด้วยมูลค่าซื้อขาย 158.91 ล้านบาท
ทั้งนี้ บล.โนมูระ พัฒนสิน ระบุในบทวิเคราะห์ มอง slightly positive ต่อแนวโน้มการปรับขึ้นค่า ft ที่มากกว่าคาด เพราะจะทำให้กำไรกลุ่มโรงไฟฟ้าดีกว่าคาด โดยหาก กกพ. ปรับค่า ft ขึ้น 23.38 สตางค์/หน่วย ในรอบ พ.ค. – ส.ค.2565 จริงตามข่าว (หากไม่มีปัญหาในช่วงรับฟังความเห็น) ค่าไฟจะสูงกว่าที่คาดการณ์ เพราะสมมติฐานปัจจุบันเราคาดว่าค่า ft จะปรับขึ้น 16.7 สตางค์/หน่วย ใน พ.ค. – ส.ค. 2565 ซึ่งจะเป็น Upside ต่ออัตรากำไรของกลุ่มโรงไฟฟ้าที่บล.โนมูระ พัฒนสิน ศึกษา โดยเฉพาะกลุ่มที่มีการขายไฟฟ้าลูกค้าอุตสาหกรรม (IU) อย่าง GPSC ที่มีสัดส่วนการขายไฟ IU 37%, BGRIM มี IU 25%, GULF มี IU 15% เบื้องต้นคาด upside ต่อกำไรปกติกลุ่มปี 2565 รวมราว 464 ล้านบาท หรือราว 1%
ทั้งนี้หากแยกรายหุ้น upside ต่อกำไรจะเป็น GPSC 2%/ BGRIM 2%/ GULF 1%/ EGCO 0.2%/ RATCH 0.4% ตามลำดับ ทั้งนี้ upside ดังกล่าวไม่ได้กระทบปี 2565 ของหุ้นในกลุ่มอย่างมีนัยสำคัญ
โดยคงคำแนะนำ Bullish ต่อกลุ่มโรงไฟฟ้า คงมุมมองจุดปลอดภัยในการสะสมเป็นช่วงไตรมาส 2/2565 ที่ราคาต้นทุนพลังงานผันผวนน้อยลง ระยะสั้นมองมีแรงกดดันจากราคาพลังงานผันผวนจากสงครามรัสเซีย-ยูเครนกระทบ margin ส่วนการขายไฟ IU แต่ระยะยาวยังมีโรงไฟฟ้าใหม่เข้ามาต่อเนื่องในช่วงปี 2565-2568, ความต้องการใช้ไฟฟ้าฟื้นตัวหลังผลกระทบ COVID-19 ลดลง, การปิดซ่อมตามแผนโรงไฟฟ้าขนาดใหญ่ลดลง และการปิดซ่อมนอกเหนือแผนลดลง รวมถึงแนวโน้ม GPM ที่ฟื้นในระยะยาวจากการปรับขึ้น ft ของรัฐมาชดเชยต้นทุนพลังงานที่สูงขึ้น
นอกจากนี้ยังมี upside จากโครงการระหว่างศึกษา/เจรจาทั้งในและต่างประเทศ โดยเฉพาะในเวียดนามที่คาดเห็นความคืบหน้าในไตรมาส 2/2565 มองว่าช่วงไตรมาส 2/2565 เป็นจังหวัดสะสมหุ้นโรงไฟฟ้าเพราะต้นทุนพลังงานที่ผันผวนมีแนวโน้มลดลง ยังเลือก GPSC เป็น top picks ของกลุ่มฯ เพราะมีปัจจัยบวกหนุนจากกำลังการผลิตใหม่เด่น และเป็นผู้ได้ประโยชน์มากสุดจากการปรับขึ้นค่า ft ของรัฐ ขณะที่ราคายังไม่ตอบรับเหมือน GULF, ไม่มี overhang เพิ่มทุนเหมือน RATCH